CELEX: 62012CN0575
Language: da
Date: 2012-12-07 00:00:00
Title: Sag C-575/12: Anmodning om præjudiciel afgørelse indgivet af Administratīvā apgabaltiesa (Letland) den 7. december 2012 — AS »Air Baltic Corporation« mod Valsts robežsardze

9.2.2013   
            
            
               DA
            
            
               Den Europæiske Unions Tidende
            
            
               C 38/16
            
         Anmodning om præjudiciel afgørelse indgivet af Administratīvā apgabaltiesa (Letland) den 7. december 2012 — AS »Air Baltic Corporation« mod Valsts robežsardze
   (Sag C-575/12)
   2013/C 38/24
   Processprog: lettisk
   
      Den forelæggende ret
   
   Administratīvā apgabaltiesa
   
      Parter i hovedsagen
   
   
      Sagsøger: AS »Air Baltic Corporation«
   
      Sagsøgt: Valsts robežsardze
   
      Præjudicielle spørgsmål
   
   
               1)
            
            
               Skal artikel 5 i Europa-Parlamentets og Rådets forordning (EF) nr. nr. 562/2006 af 15. marts 2006 (1) om indførelse af en fællesskabskodeks for personers grænsepassage (Schengengrænsekodeks) fortolkes således, at et gyldigt visum, der er indsat i et gyldigt rejsedokument, er en nødvendig forudsætning, for at en tredjelandsstatsborger kan indrejse?
            
         
               2)
            
            
               Indebærer annullation af et rejsedokument, hvori der er indsat en visummærkat, at også det visum, der allerede er udstedt til den pågældende person, skal annulleres i henhold til bestemmelserne i Europa-Parlamentets og Rådets forordning (EF) nr. 810/2009 af 13. juli 2009 (2) om en fællesskabskodeks for visa (visumkodeks)?
            
         
               3)
            
            
               Er nationale retsforskrifter, der stiller krav om — som en nødvendig forudsætning for, at tredjelandsstatsborgere kan indrejse — at der foreligger et gyldigt visum indsat i et gyldigt rejsedokument, forenelige med bestemmelserne i Schengengrænsekodeksen og Visumkodeksen?
            
         
      (1)  EUT L 105, s. 1.
   
      (2)  EUT L 243, s. 1.